|  |  |
| --- | --- |
| **П р и л о ж е н и е ./O 3** (към организационен договор)  Декларация за защита на данните на фирмата посредник | |
| 1. Лични данни:   За извършването на договорените услуги е необходимо обслужващата фирма да предостави на фирмата посредник данните, които се попълват в организационния договор (вкл. приложенията). Непредоставянето на тези данни би имало за последица невъзможност на фирмата посредник да предостави договорените услуги.  Фирмата посредник декларира, че събирането, обработката и използването на лични данни на обслужващата фирма ще бъдат извършвани само доколкото тези дейности са необходими за извършването и изпълнението на договорените услуги съгласно настоящия договор, като това ще става при съблюдаване на разпоредбите за защита на данните и на гражданското право. Приложимата правна основа се съдържа в чл. 6, пар. 1, буква b) и буква c) от ОРЗД (Общия регламент за защита на данните). Съгласно тези разпоредби, обработката на данните е правомерна, ако тя е необходима за изпълнението на съответния сключен със засегнатата страна договор, за изпълнението на преддоговорни мерки, извършвани по настояване на засегнатата страна, или за спазването на правно задължение.   1. Сигурност на данните   Защитата на личните данни на обслужващата фирма трябва да се извършва чрез подходящи организационни и технически предпазни мерки от страна на фирмата посредник. Тези мерки касаят по-конкретно защитата от неразрешен, противозаконен или случаен достъп, обработка, загуба, използване и манипулация. Следователно, фирмата посредник трябва да гарантира, че данните се обработват по начин, който запазва сигурността на личните данни. | 1. Информация и заличаване   Обслужващата фирма по всяко време има право на информация за своите запаметени лични данни, техния произход и получатели и целта на обработка на данните, както и право на корекция, предаване на данни, отказ, ограничения на обработката и блокиране или заличаване на неверни, респ. недопустимо обработени данни. Обслужващата фирма е задължена да съобщава на фирмата посредник промените в своите лични данни. Обслужващата фирма по всяко време има право да оттегли съгласието си за използване на нейните лични данни, дори когато това съгласие е дадено изрично, извън настоящия договор, както и когато съгласието излиза извън изпълнението и извършването на договорените услуги.  За събирането на данните е отговорна фирмата посредник посочена в т. 1.2. на настоящия договор. Обслужващата фирма може да предяви правата си (напр. за предоставяне на информация, заличаване, коригиране, отказ) към отговорната фирма посредник, като използва посочените в т. 1.2. данни за контакт.  В случай, че обслужващата фирма е на мнение, че обработката на личните данни от фирмата посредник нарушава приложимите разпоредби за защита на данните или по друг начин нарушава права за защита на данни, то има възможност за подаване на жалба пред компетентната комисия за защита на данните, действаща като надзорен орган в Австрия. |
| 1. Предаване на данни на трети лица   За изпълнение и съответно извършване на договорените услуги в настоящия договор е необходимо данните на обслужващата фирма да се предават на привлечените за изпълнението на задълженията съгласно точка 4.1. (Посредничество), точка 4.2. (Други услуги) и точка 4.3. (Съпътстващи услуги) лица. Това се отнася по-конкретно до следните категории получатели, в зависимост от съответните услуги, които се предоставят от тях: медицински учреждения, специализиран медицински персонал, институции за грижа, членове на семейството на обгрижваното лице, спасителни служби, застрахователи, транспортни фирми, държавни власти и договорни партньори на обгрижваното лице (напр. обслужващи фирми). Въпреки това, предаването на данните при всички положения трябва да се извършва в съответствие с ОРЗД и е ограничено до целите, необходими за изпълнението на настоящия договор за посредничество, или до указаното в евентуално изрично, предварително дадено съгласие от страна на обслужващата фирма.  Възможно е някои от получателите на лични данни сред горепосочените групи от получатели да се намират извън Австрия и/или да обработват личните данни в чужбина. В определени случаи, нивото на защита на данните в други държави не отговаря на това в Австрия. Поради тази причина, фирмата посредник се задължава да препраща личните данни на засегнатите лица единствено в страни, за които Европейската комисия е постановила, че разполагат с достатъчно ниво на защита на данните, или, в противен случай, да вземе необходимите мерки за да гарантира, че всички получатели разполагат с достатъчно ниво на защита на данните (В този случай, фирмата посредник трябва да сключи стандартни договорни клаузи с получателите (2010/87/ЕО и 2004/915/ЕО). Фирмата посредник трябва предварително да уведоми обслужващата фирма, ако възнамерява да препраща данни на получател в трета държава, която не е член на ЕС. | 1. Известяване за проблеми с данните   Фирмата посредник трябва да гарантира, че проблеми с данните ще се откриват своевременно и при нужда незабавно ще се съобщават на обслужващата фирма, респ. на компетентния надзорен орган (комисията за защита на данните) при посочване на съответните категории данни, които са засегнати.   1. Съхранение на данните   Фирмата посредник декларира, че данните на обслужващата фирма няма да се съхраняват за по-дълъг период, отколкото това е нужно за изпълнението на договорните, респ. законовите задължения и за защитата срещу всякакви претенции за отговорност. Критериите за това са законовите срокове в счетоводството, в данъчното и митническото право, в облигационното право, в трудовото и социалното право, както и специфичните срокове в съответния сектор. |
|  |  |
|  |  |

Запознах се с приложението, подпис

на обслужващата фирма:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_